CELEX: 52013PC0720
Language: hu
Date: 2013-10-23
Title: Javaslat A TANÁCS HATÁROZATA az Európai Unió által a Jemeni Köztársaság Kereskedelmi Világszervezethez történő csatlakozása tekintetében a WTO miniszteri konferenciáján belül képviselendő álláspont meghatározásáról

|
			
		
		
		52013PC0720
		
			Javaslat A TANÁCS HATÁROZATA az Európai Unió által a Jemeni Köztársaság Kereskedelmi Világszervezethez történő csatlakozása tekintetében a WTO miniszteri konferenciáján belül képviselendő álláspont meghatározásáról /* COM/2013/0720 final - 2013/0342 (NLE) */
			
				
		
		
			
			   	INDOKOLÁS
I. BEVEZETÉS
Befejező szakaszba érkeztek a
Kereskedelmi Világszervezet (WTO) tagjai és a Jemeni Köztársaság közötti
tárgyalások, melyek Jemennek a szervezethez történő csatlakozására
vonatkozó feltételekre irányultak. Ezt 13 évig tartó tárgyalássorozat
előzte meg, amely akkor kezdődött, amikor Jemen 2000-ben benyújtotta
a WTO-hoz való csatlakozás iránti kérelmét. Jemen csatlakozási kérelmét a WTO
Általános Tanácsának a legkevésbé fejlett országok (LDC) csatlakozására
vonatkozó iránymutatásainak megfelelően bírálták el, és következő
lépésként a Tanácsnak határozatot kell hoznia a Jemen csatlakozására vonatkozó
feltételek jóváhagyásáról ahhoz, hogy az EU ezt a jóváhagyást hivatalosan is
támogatni tudja a WTO előtt.
A csatlakozási feltételek összefoglalása az
alábbiakban olvasható.
II. A JEMEN WTO-CSATLAKOZÁSÁRA VONATKOZÓ
FELTÉTELEK ÁGAZATONKÉNTI ÖSSZEFOGLALÁSA
Kötelezettségvállalások
Áruk
Jemen kötelezettségvállalásainak a
csatlakozáskor alkalmazandó listája tekintetében a végleges lekötött vámtételek
átlaga 22,2 %.
A mezőgazdasági termékek esetében a
végleges lekötött vámtételek 26,2%-os átlagértéke valamivel magasabb az ipari
termékekre megállapított 20,1%-nál. A vámcsúcsok értéke szintén magasabb a
mezőgazdaság esetében (100%-os maximum egyes mezőgazdasági termékekre,
szemben az ipari árukra vonatkozó 40%-os maximális értékkel).
A végleges lekötött vámtételeket Jemen a
csatlakozástól kezdődően fogja alkalmazni.
Ezek az átlagos
vámszintek meglehetősen ésszerűek, figyelembe véve Jemen
LDC-státuszát, valamint gazdaságának kis méretét és sebezhetőségét. Az
LDC-kre vonatkozó korábbi uniós gyakorlat szerint az ilyen mértékű
vámszinteket hasonló méretű gazdaságok esetében ésszerű voltuk miatt
elfogadták.
Ipari áruk
–              
A nem mezőgazdasági termékekre vonatkozó
végleges lekötött vámtételek átlaga 20,1%.
–              
A legmagasabb, mintegy 27%-os átlagértékek a
bútorok és a lábbelik vonatkozásában figyelhetők meg.
–              
A legalacsonyabb, mintegy 10%-os értékek az
informatikai (IT) termékekre vonatkoznak.
–              
A legmagasabb vámcsúcsot a cement és egyes feldolgozott
halak esetében jelentkező 40%, valamint a legtöbb halászati és
feldolgozott halászati termékre vonatkozó 43% jelenti.
Mezőgazdasági áruk
–              
A mezőgazdasági termékekre vonatkozó végleges
lekötött vámtételek átlaga 26,2%.
–              
A mezőgazdaságban a vámcsúcsok a dohány és a
kávé 100%-os vámtételei.
Szolgáltatások
Figyelembe véve az ország LDC-státuszát, Jemen
szolgáltatásokra vonatkozó egyedi kötelezettségvállalásokról szóló listája
kielégítő. Jemen a szolgáltatási ágazatok széles körében vállal
piacrajutási és nemzeti elbánásra vonatkozó kötelezettséget, ideértve többek
között a szakmai, számítástechnikai és egyéb üzleti szolgáltatásokat, a
kommunikációs szolgáltatásokat (postai és távközlési szolgáltatásokat), az
építőipari, forgalmazási, magán oktatási, környezetvédelmi, pénzügyi
(biztosítási és banki), magán egészségügyi, idegenforgalmi és (tengeri és
vasúti) közlekedési szolgáltatásokat.
Jegyzőkönyvbe foglalt
kötelezettségvállalások
A csatlakozási folyamat utolsó, többoldalú
szakaszában a WTO tagjai közösen igyekeztek azt biztosítani, hogy Jemen
kereskedelmi törvényei és intézményei alapvetően összhangban legyenek a
WTO szabályaival és megállapodásaival, kiemelve ezeket a csatlakozási
jegyzőkönyvben és a munkacsoport jelentésében.
Jemen számos területen átmeneti időszakot
kérelmezett; az Unió számára a következő területek számítanak különösen
fontosnak:
Kereskedelmi jogok: Jemen megerősítette, hogy területén való tartózkodástól vagy
beruházástól függetlenül egy WTO-tagállam bármely természetes vagy jogi személye
számára legkésőbb 2014. december 31-ig jogot biztosít, hogy a Jemenbe
importálható termékek nyilvántartásba vett importőre legyen. Jemen teljes
mértékben WTO-kötelezettségeihez igazítja az e kereskedelemhez kapcsolódóan
kivetett minden díjra, illetékre és adóra vonatkozó jogszabályait és
rendelkezéseit.
Ugyanezen ütemezés szerint Jemen a WTO-egyezményeknek
megfelelően megkülönböztetéstől
és kizárólagossági kikötéstől mentes kereskedelmi jogokat biztosít. A cégjegyzékbe való felvétel,
illetve a kereskedelmi jogok iránti kérelmek követelményei kizárólag vám- és
adóügyi célokat szolgálnak majd, a Jemen területén belüli beruházás azoknak
feltételeként nem szabható.
Egyéb vámok és díjak: Jemen kötelezettséget vállalt az 1994. évi GATT-egyezmény II. cikke
(1) bekezdésének b) pontja értelmében vett egyéb vámok és díjak 0,25%-os
mértékre történő lekötésére. Jemen engedményes listája értelmében
legkésőbb négy évvel a csatlakozást követően ezen egyéb vámok és
díjak lekötött mértéke 0 lesz.
A nyújtott szolgáltatásra vonatkozó díjak
és illetékek: legkésőbb 2017. január 1-jéig meg kell
szüntetni azt a kötelezettséget, miszerint a származási bizonyítványokat és a
Jemenbe irányuló behozatalokra vonatkozó számlákat külföldön jemeni
konzulátusokon kell záradékoltatni vagy közjegyzőileg hitelesíttetni.
A vámérték megállapítása: Jemen jogszabályait és végrehajtási rendelkezéseit a csatlakozás
időpontjáig megfelelteti a vámérték-megállapítási megállapodásnak. Jemen
fokozatosan végrehajtja a megállapodást a munkacsoport jelentésében foglalt
cselekvési tervvel összhangban és 2016. december 31-től teljes mértékben
alkalmazza a WTO vámérték-megállapításra vonatkozó rendelkezéseit, ideértve az
1994. évi GATT-egyezmény VII. cikkének végrehajtásáról szóló WTO-egyezményben,
valamint annak I. mellékletében (Értelmező megjegyzések) foglalt
rendelkezéseket is. Jemen megerősítette, hogy az átmeneti időszakban
minden behozatalra megkülönböztetésmentes módon alkalmazza a
vámérték-megállapításra vonatkozó hatályos jogszabályainak és az átmeneti
időszak során végrehajtott további jogszabályainak rendelkezéseit.
Egészségügyi és növény-egészségügyi (SPS)
intézkedések: Jemen 2016. december 31-ig átmeneti
időszakban részesül az SPS-megállapodás teljes körű végrehajtását
illetően, összhangban a munkacsoport jelentésében foglalt cselekvési
tervvel.
A kereskedelem technikai akadályai (TBT): Jemen 2016. december 31-ig teljes körűen végrehajtja a
kereskedelem technikai akadályairól szóló megállapodást. A munkacsoport
jelentése erre vonatkozó cselekvési tervet tartalmaz.
A szellemitulajdon-jogok kereskedelmi
vonatkozásai (TRIPS): A TRIPS-megállapodás teljes
körű végrehajtásának határideje 2016 vége (kivéve a gyógyszerek
TRIPS-határozat szerinti szabadalmi oltalmát és a közegészségügyet (WT/L/641)).
III. AJÁNLÁS
Azzal, hogy a Bizottság a Tanácshoz
jóváhagyásra benyújtja a Jemeni Köztársaság WTO-csatlakozásának feltételeit,
kifejezésre juttatja véleményét, miszerint e feltételek a piacnyitási
kötelezettségvállalások kiegyensúlyozott, ám ambiciózus csomagját jelentik,
amely jelentős előnyöket fog biztosítani Jemen és a WTO kereskedelmi
partnerei számára egyaránt.
2013/0342 (NLE)
Javaslat
A TANÁCS HATÁROZATA
az Európai Unió által a Jemeni Köztársaság
Kereskedelmi Világszervezethez történő csatlakozása tekintetében a WTO
miniszteri konferenciáján belül képviselendő álláspont meghatározásáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 91. cikkére,
100. cikke (2) bekezdésére, valamint 207. cikke (4) bekezdésének első
albekezdésére, 218. cikke (9) bekezdésével összefüggésben,
tekintettel az Európai Bizottság javaslatára,
mivel:
(1)       A Jemeni Köztársaság kormánya
2000. április 12-én benyújtotta a Kereskedelmi Világszervezetet (WTO) létrehozó
Marrakeshi Egyezményhez történő csatlakozás iránti kérelmét az Egyezmény
XII. cikkének megfelelően.
(2)       2000. július 17-én és 19-én
létrejött a Jemeni Köztársaság csatlakozásával foglalkozó munkacsoport annak
érdekében, hogy megállapodás szülessen a Jemeni Köztársaság és valamennyi
WTO-tag számára egyaránt elfogadható csatlakozási feltételekről.
(3)       A Bizottság az Unió nevében
egyezségre jutott azokról a Jemeni Köztársaság részéről teljesítendő
átfogó piacnyitási kötelezettségvállalásokról, amelyek eleget tesznek az Unió
kéréseinek.
(4)       Ezeket a
kötelezettségvállalásokat belefoglalták a Jemeni Köztársaságnak a WTO-hoz
történő csatlakozásáról szóló jegyzőkönyvbe.
(5)       A Jemeni Köztársaság WTO-hoz
történő csatlakozása várhatóan kedvezően és tartósan hozzájárul az
ország gazdasági reformfolyamatához és fenntartható fejlődéséhez.
(6)       A csatlakozási
jegyzőkönyvet ezért jóvá kell hagyni.
(7)       A WTO-t létrehozó egyezmény
XII. cikke előírja, hogy a csatlakozás feltételeiről a csatlakozó
tagnak és a WTO-nak meg kell állapodnia, és azokat a WTO részéről a WTO
miniszteri konferenciája hagyja jóvá.
(8)       Ennek megfelelően meg
kell határozni az Európai Unió által a miniszteri konferencián belül
képviselendő álláspontot,
ELFOGADTA EZT A HATÁROZATOT:
1. cikk
Az Európai Unió által a Jemeni Köztársaság
Kereskedelmi Világszervezethez történő csatlakozása tekintetében a WTO
miniszteri konferenciáján belül képviselendő álláspont: a csatlakozás
jóváhagyása.
2. cikk
Ez a határozat az elfogadásának napján lép
hatályba.
Kelt Brüsszelben, 
                                                                       a
Tanács részéről
                                                                       az
elnök